stanford-oval/wikipedia huggingface dataset:
Christoph Schneider
Elämä

Schneider syntyi vuonna 1966. Hänen isänsä on oopperanjohtaja ja äitinsä musiikinopettaja. Hänellä on yksi sisar, ja hän on kommentoinut että Wikipediassa on ollut väärää tietoa sisaruksista.
Vanhempiensa ehdotuksesta hän opiskeli musiikkia ja soitti trumpettia orkesterissa. Siellä hän kiinnostui rummuista, rakenteli omiaan ja osti 14-vuotiaana oikeat rummut.
Vuonna 1984 ollessaan 18-vuotias, Schneider aloitti asepalveluksen Itä-Saksan armeijassa. Hän ja Till Lindeman ovat bändin ainoat jäsenet, jotka ovat palvelleet armeijassa.[lähde? ]
1985-86 Schneider lopetti työnsä tietoliikenneapulaisena ja ryhtyi opiskelemaan musiikkia.  Schneider yritti päästä moniin yhtyeisiin ja kun hän oli 24-vuotias, soitti hän paitsi Die Firma -nimisessä yhtyeessä, myös monissa muissa bändeissä. Vuonna 1994 Till Lindemann, Richard Z. Kruspe, Oliver Riedel ja Christoph "Doom" Schneider osallistuivat "The Berlin Senate Metro Beat"- kilpailuun ja voittivat. Tämän seurauksena he tekivät neljän kappaleen demon.[lähde? ]
Schneider meni toukokuussa 2005 naimisiin venäläisen Regina Gizatulinan kanssa. Hänellä on kaksi lasta.
Aiheesta muualla

Christoph Scheiner Rammstein-wiki
Challengerin syvänne

Challengerin syvänteen (kartalla Challenger Deep) sijainti
Challengerin syvänne on maankuoren pinnan syvin tunnettu kohta. Syvänteen alin kohta on 10 994 metriä, mittavirheen ollessa enintään ±40 metriä. Koko Mariaanien hauta on mitattu moniäänisellä kaikuluotauksella 100 metrin erotustarkkuudella.
Challengerin syvänne sijaitsee Mariaanien haudan eteläosassa Tyynellämerellä, Filippiineiltä koilliseen. Syvänne on saanut nimensä brittiläisen tutkimusaluksen HMS Challengerin mukaan, joka tutki syvännettä ensimmäisenä vuonna 1875.
Harva alus on käynyt syvänteessä ja kestänyt valtaisan paineen: miehitetty amerikkalainen sukellusvene Trieste vuonna 1960, miehittämätön japanilainen ROV-sukellusalus Kaiko vuonna 1995, vuonna 2009 amerikkalainen miehittämätön ROV-sukellusalus Nereus ja viimeisimpänä vuonna 2012 Deepsea Challenger elokuvaohjaaja James Cameronin ohjaamana.päivitettävä
Christian Due-Boje

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Lillehammer 1994 |  |  |
Christian Due-Boje (s. 12. lokakuuta 1966 Farsta) on ruotsalainen jääkiekkoilija, pelipaikaltaan puolustaja. Hän on pituudeltaan 170-senttimetrinen. Hän edusti Ruotsin maajoukkuetta Lillehammerin olympialaisissa 1994 ja voitti kultaa vaikkakin jäi välierässä ja loppuottelussa reservipelaajaksi. Hän pelasi myös nuorten arvoturnauksissa.
"Chippe" Due-Boje edusti kotimaansa pääsarjassa 11 kautta Djurgårdens IF:ää, yhden kauden Södertälje SK:ta ja kaksi kautta Malmö Redhawksia. Djurgårdenissa hän voitti Ruotsin-mestaruuden vuosina 1989, 1990 ja 1991. Södertäljen ja Malmön kausien välissä hän edusti kaudet 1998–2000 saksalaisseura Star Bulls Rosenheimia. Hän lopetti pelaajauransa vuonna 2002.
Carrouges

| Carrouges |
| --- | --- |
 Château de Carrouges
 vaakuna
 Carrouges
 Koordinaatit: 48°34′06″N, 0°08′40″W 
Valtio:  Ranska
Alue:  Ala-Normandia
Departementti:  Orne
Arrondissementti:  Alençon
Väkiluku:  520
 
 Kunnan kotisivut 
Infobox OKVirheellinen NIMI-arvo: 
Carrouges on kunta Pohjois-Ranskassa Ornen departementissa Ala-Normandian alueella. Kaupungin nähtävyyksiä on 1300-luvulta peräisin oleva linna Château de Carrouges. Kunta on Normandie-Mainen –luonnonpuiston keskuspaikka (Parc naturel régional Normandie-Maine).
Aiheesta muualla

Kuvia tai muita tiedostoja aiheesta Carrouges Wikimedia Commonsissa
Chydenius

Chydenius on suomalainen sivistys- ja pappissuku. Suku on lähtöisin Turun läänin Uudeltakirkon eli nykyisen Kalannin kunnan Kytämäen kylästä, joka nimestä suvun latinankielinen nimikin on johdettu. Suvun kantaisä oli talonpoikaistaustainen Rymättylän kirkkoherra Anders Chydenius (k. 1711), jonka poika Jakob Chydenius (1703–1766) oli Kokkolan kirkkoherra Pohjanmaalla. Hänen poikansa oli suvun tunnetuin edustaja, Anders Chydenius, mutta suku jatkui tämän nuoremmasta veljestä, Vaasan ja Mustasaaren kirkkoherra Jakob Chydeniuksesta (1732–1809).
Suvun jäseniä

Samuel Chydenius (1727–1757), luonnontieteilijä, keksijä, Jakob Chydeniuksen (vanhemman) poika
Anders Chydenius (1729–1803), valistusajattelija, pappi ja poliitikko, Jakob Chydeniuksen (vanhemman) poika
Anders Johan Chydenius (1795–1865), yleisen revisio-oikeuden ylikomissaari, Jakob Chydeniuksen (nuoremman) poika
Sofie Chydenius (1811–1886), kirjapainon johtaja, Anders Johan Chydeniuksen puoliso
Frans Jakob Chydenius (1828–1866), runoilija ja pappi
Anders Herman Chydenius (1833–1896), lehtimies ja poliitikko, Anders Johan ja Sofie Chydeniuksen poika
Jakob Karl Emil Chydenius (1833–1864), fyysikko ja tutkimusmatkailija, Anders Johan Chydeniuksen veljenpoika
Johan Jakob Chydenius (1836–1890), kemisti, professori, Anders Johan ja Sofie Chydeniuksen poika
Emilia Chydenius (1844–1905), kirjapainon johtaja, Anders Johan ja Sofie Chydeniuksen tytär
Wilhelm Chydenius (1863–1926), oikeustieteilijä, Johan Jakob Chydeniuksen poika
Kaj Chydenius (1939–2024), muusikko, säveltäjä
Jussi Chydenius (s. 1972), muusikko, säveltäjä, Kaj Chydeniuksen poika
Kalle Chydenius (s. 1970), muusikko, näyttelijä, Kaj Chydeniuksen poika
Nina Chydenius (s. 1990), kestävyysjuoksija
Anders Chydenius (1729–1803), valistusajattelija, pappi ja poliitikko, Jakob Chydeniuksen (vanhemman) poika
Anders Herman Chydenius (1833–1896), lehtimies ja poliitikko, Anders Johan ja Sofie Chydeniuksen poika
Anders Johan Chydenius (1795–1865), yleisen revisio-oikeuden ylikomissaari, Jakob Chydeniuksen (nuoremman) poika
Emilia Chydenius (1844–1905), kirjapainon johtaja, Anders Johan ja Sofie Chydeniuksen tytär
Frans Jakob Chydenius (1828–1866), runoilija ja pappi
Jakob Karl Emil Chydenius (1833–1864), fyysikko ja tutkimusmatkailija, Anders Johan Chydeniuksen veljenpoika
Johan Jakob Chydenius (1836–1890), kemisti, professori, Anders Johan ja Sofie Chydeniuksen poika
Jussi Chydenius (s. 1972), muusikko, säveltäjä, Kaj Chydeniuksen poika
Kaj Chydenius (1939–2024), muusikko, säveltäjä
Kalle Chydenius (s. 1970), muusikko, näyttelijä, Kaj Chydeniuksen poika
Nina Chydenius (s. 1990), kestävyysjuoksija
Samuel Chydenius (1727–1757), luonnontieteilijä, keksijä, Jakob Chydeniuksen (vanhemman) poika
Sofie Chydenius (1811–1886), kirjapainon johtaja, Anders Johan Chydeniuksen puoliso
Wilhelm Chydenius (1863–1926), oikeustieteilijä, Johan Jakob Chydeniuksen poika
Carrozzeria Ghia

Carrozzeria Ghia SpA on Torinossa vuonna 1915 perustettu autonmuotoilutoimisto ja autonkorivalmistaja. Sen perustivat Giacinto Ghia ja Gariglio nimellä Carrozzeria Ghia & Gariglio. Ghia valmisti alun perin kevyitä alumiinirakenteisia koreja autoihin, kuten vuoden 1929 Mille Miglia -kilpailun voittaneen Alfa Romeo 6C 1500:n. Maailmansotien välisenä aikana yritys valmisti koreja useille italialaisille automerkeille, kuten Alfa Romeolle, Fiatille ja Lancialle.
Toisen maailmansodan jälkeisinä vuosina Ghia muotoili monia tunnettuja automalleja kuten Kuplan alustalle rakennetun Karmann Ghian. Kenties erikoisin ja eräs hintavimmista - vuoden 1960 lähtöhinta oli peräti 15 000 dollaria - on vuonna 1960 esitelty, vain 26 kappaleena vuoteen 1963 asti valmistettu, Chrysler-alustaan ja tekniikkaan kuten vastikään julkistettuun 383-kuutiotuumaiseen, 325 hevosvoiman V8-moottoriin pohjautuva Dual-Ghia L6.4. Ensimmäinen tilaaja oli Frank Sinatra, ja muutkin omistajat olivat kuin suoraan Hollywoodin "Who`s who" -listasta, muun muassa Peter Lawford, Dean Martin, Hoagy Carmichael ja Eddie Fisher.
Vuodesta 1973 lähtien Ghia-nimeä on käytetty Fordin korkeamman varustetason henkilöautojen yhteydessä. Britanniassa Ghia-nimen käyttö päättyi vuonna 2010 jolloin korkeimmasta varustelutasosta ryhdyttiin käyttämään nimeä Titanium.
Galleria

Karmann Ghia
Ghia-varustelluissa Ford-autoissa oleva logo.
1962 Ghia L 6.4 coupé
Chyler Leigh

| Chyler Leigh |
| --- | --- |
 Chyler Leigh vuonna 2018.
Henkilötiedot
Syntynyt: 10. huhtikuuta 1982 (ikä 42) Charlotte, Pohjois-Carolina, Yhdysvallat
Ammatti:  näyttelijä, laulaja, malli
Puoliso:  Nathan West (2002–)
Näyttelijä
Aktiivisena:  1996–
Merkittävät roolit:  Lexie Grey (Greyn anatomia) Alex Danvers (Supergirl)
Aiheesta muualla
chyler-leigh.org
IMDb 
Elonet
Chyler Leigh (s. Chyler Leigh Potts 10. huhtikuuta 1982 Charlotte, Pohjois-Carolina, Yhdysvallat) on yhdysvaltalainen näyttelijä, laulaja ja malli, joka tunnetaan parhaiten Greyn anatomia -televisiosarjan Lexie Greynä ja Supergirl-televisiosarjan Alex Danversina.
Leigh syntyi Charlottessa, mutta varttui Virginia Beachilla, josta hän muutti 12-vuotiaana äitinsä kanssa Miamiin, Floridaan. Ollessaan kahdeksannella luokalla Chyler alkoi työskennellä mallina. Hän siirtyi kuitenkin pian näyttelemiseen ja esiintyi paikallisissa televisiomainoksissa ja nuortenohjelmissa.
Leigh oli yksi vuonna 2001 ensi-iltansa saaneen Not Another Teen Movien päänäyttelijöistä. Hän myös esiintyi Marilyn Mansonin ”Tainted Love” -musiikkivideolla. Vuonna 2002 hän oli mukana televisiosarjoissa Girls Club ja 80’s Show. Syksyllä 2005 Leigh esiintyi lyhyeksi jääneessä Reunion-televisiosarjassa. Hän vieraili Greyn anatomiassa kolmannella kaudella esittäen Meredith Greyn siskopuolta Lexietä, ja hahmo vakinaistettiin neljännelle kaudelle. Leigh poistui sarjasta kahdeksannella tuotantokaudella hahmon kuoltua lento-onnettomuudessa.
Chyler Leigh avioitui 20. heinäkuuta 2002 näyttelijä Nathan Westin kanssa, ja heillä on kolme lasta: (s. 2003, 2006 ja 2009).
Aiheesta muualla

Chyler Leigh Internet Movie Databasessa. (englanniksi)
Chyler Leigh Elonetissä.
Chyler Leigh Twitterissä
Chyler Leigh Instagram
Kuvia tai muita tiedostoja aiheesta Chyler Leigh Wikimedia Commonsissa
Carrot Top

Carrot Top vuonna 2009.
Scott Thompson (s. 25. helmikuuta 1965), taiteilijanimeltään Carrot Top  on yhdysvaltalainen näyttelijä ja koomikko.
Aiheesta muualla

Carrot Top Internet Movie Databasessa. (englanniksi)
Calceolariaceae

| Calceolariaceae |
| --- | --- |
 Kivikkotohvelikukka (Calceolaria biflora)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Calceolariaceae  Raf. ex Olmstead
Katso myös
   Calceolariaceae Wikispeciesissä   Calceolariaceae Commonsissa 
Infobox OKNimi-testi OK: 
Calceolariaceae on Lamiales-lahkoon kuuluva kasviheimo, joka sisällytettiin ennen naamakukkaiskasvien (Scrophulariaceae) heimoon.
Heimoon kuuluu ainakin tohvelikukkien (Calceolaria) suku, jossa on noin 250–280 lajia. Sen lisäksi heimoon kuulunee lähteestä riippuen yhdestä kolmeen muutakin sukua.
Heimon lajeille on yhteistä se, että kukilla on symmetriset suojuslehdet.
Heimon lajit kasvavat luontaisina Väli-Amerikassa, Etelä-Amerikan länsipuoliskolla sekä Uudessa-Seelannissa. Vieraslajeina niitä tavataan muun muassa Aasiassa.
Sukuja

Calceolaria – tohvelikukat
Jovellana
Porodittia
Stemotria
Aiheesta muualla

Laji.fi: Calceolariaceae
Finto: Kassu – Kasvien suomenkieliset nimet: Calceolariaceae
ITIS: Calceolariaceae (englanniksi)
Global Biodiversity Information Facility (GBIF): Calceolariaceae (englanniksi)
Carl Grahn

| Carl Grahn> Henkilötiedot |
| --- | --- |
Syntynyt: 8. tammikuuta 1981 Kouvola, Suomi
Kansalaisuus:   Suomi
Jääkiekkoilija
Lempinimi:  Kalle
Pelipaikka:  maalivahti
Hanska:  vasen
Pituus:  183 cm
Paino:  88 kg
Pelaajaura
Pääsarjaura:  1998–2004
Seurat:  KalPa (SML) KooKoo (Mestis) Pelicans (SML) Kiekko-Vantaa (Mestis) Olofströms IK (Ruotsi I)
NHL-varaus:  282. varaus, 2000 Los Angeles Kings
Carl Grahn (s. 8. tammikuuta 1981 Kouvola) on suomalainen uransa lopettanut jääkiekkomaalivahti. Hän pelasi suuren osan urastaan Mestiksessä, mutta pelasi myös 24 SM-liigaottelua KalPassa ja Pelicansissa.
Ura

Grahn oli KooKoon kasvatti. Hän siirtyi B-juniori-ikäisenä KalPaan. Grahn torjui siellä kolme SM-liigaottelua kaudella 1998–1999 vain 17-vuotiaana. KalPan miesten joukkue teki kauden jälkeen konkurssin, mutta Grahn jatkoi pelejään A-nuorissa kauden 1999–2000 ja hänet varattiin sieltä Los Angeles Kingsiin numerolla 282 NHL:n varaustilaisuudessa 2000.
Kaudeksi 2000–2001 Grahn palasi kasvattajaseuraansa KooKoohon pelaamaan Mestistä. Hän toimi kauden kakkosmaalivahtina Sami Heikkiselle ja torjui 14 ottelussa. Kaudella 2001–2002 Grahn kuitenkin nousi KooKoon ykkösmaalivahdiksi, kun Heikkinen oli pitkään sivussa. Hän torjui 36 runkosarjaottelussa. Grahn voitti keväällä 2002 Mestiksen hopeaa ja keväällä 2003 tuli pronssia.
Grahn siirtyi kaudeksi 2003–2004 SM-liigaan ja Pelicansiin. Hän nousi harjoituspelien vahvoilla otteillaan joukkueen aloittavaksi ykkösmaalivahdiksi Mikko Rämön ohi. Grahn kuitenkin putosi nopeasti taas joukkueen kakkosmaalivahdiksi. Lokakuussa 2003 hän siirtyi lainalle Kiekko-Vantaaseen, kun Pelicans lainasi maalivahtiosastolleen Jokereiden Markus Helasen. Grahn pelasi Vantaalla kahdeksan ottelua, kunnes hän palasi marraskuussa Pelicansiin, kun Helanen puolestaan palasi taas Jokereihin. Grahn pelasi liigajumboksi jääneessä Pelicansissa yhteensä 21 ottelua.
Huhtikuussa 2004 Grahn palasi KooKoohon. Kahden siellä ykkösmaalivahtina vietetyn kauden jälkeen hän pelasi kauden 2006–2007 Ruotsin I-divisioonan Olofströms IK:ssa. Grahn palasi kaudeksi 2007–2008 Kiekko-Vantaaseen. Hän toimi kakkosmaalivahtina Matti Kaltiaiselle ja torjui vain 10 ottelussa. Kausi jäi Grahnin uran viimeiseksi.
Maajoukkue

Grahn pelasi 4 B-maaottelua ja 27 maaottelua ikäkausimaajoukkueissa.
Chyawanprash

Chyawanprash (myös: Chyavan prash ) on perinteinen intialainen yrttivalmiste, jota yhä myydään laajalti luontaistuotteena. Se sisältää kymmeniä eri yrttejä ja ainesosia. Reseptin sanotaan olevan yli 2000 vuotta vanhan. Aikaisimmat kirjalliset maininnat löytyvät sanskritinkielisesät ayurvedakirjallisuuden klassikkoteoksesta Charaka Samhitasta, joka ajoittuu luultavasti noin 200-400 luvulle ennen ajanlaskumme alkua.
Chyawanprashissa on kymmeniä ainesosia, joista tärkeimpiä on amla eli amblapuun hedelmä.[lähde? ]
Ainesosia

Ohessa joitakin Chyawanprashin raaka-aineita suomeksi, sanskritiksi ja latinaksi:
ashwagandha eli rohtokoisio (Withania somnifera)
amla-hedelmä (Phyllanthus emblica, Emblica officinalis)
sokeri
hunaja
kirkastettu voi eli ghee
pitkäpippuri, pippali (Piper longum)
seesamiöljy (Sesamum indicum)
vidari (Ipomoea mauritiana)
kardemumma
tabasheer (bambu-piidioksidia)
intian kudzu (Pueraria tuberosa)
parsa (Asparagus officinalis)
kanelin kuori (Cinnamomum)
syonaka, (Oroxylum indicum)
(Solanum atropurpureum)
kolmikukkakoiso (Solanum triflorum)
okarennokki eli goksura (Tribulus terrestris)
herttasiida, bala (Sida cordifolia)
bhumyamalaki (Phyllanthus niruri)
rusina
(Gymnema lactiferum)
haritki(Terminalia chebula)
ruskosädekaisla, mustaka(Cyperus rotundus)
punarnava (Boerhavia diffussa)
sinilumme (Nymphaea caerulea)
malabarpähkinä, (Adhatoda vasica)
lakritsi
kirjokorallipuu (Erythrina variegata)
santelipuu eli candana (Santalum album)
mausteneilikka (Syzygium aromaticum)
kiinankaneli, (Cinnamomum aromaticum)
rautaviiriö, nagkesar (Mesua ferrea)
kaliumsorbaatti, (säilöntäaine)
Lisäksi Chyawanprashissa on mukana dashmool, joka on kymmenen ayurveda-yrtin sekoite, joka sisältää seuraavien kasvien juuria):
belahedelmä eli bilva (Aegle marmelos)
agnimantha (Premna integrifolia)
bignoniakasveihin kuuluva: Shyonaka (Oroxylumn indicum)
bignoniakasveihin kuuluva: Petala (Stereospermum suaveolens tai Bignonia suaveolens)
intianjemane eli Kashmari (Gmelina arborea)
koisokasveihin kuuluva: bruhali, brihati eli brhati (Solanum indicum)
karrikoiso, kantakari (Solanum virginianum L., Solanum xanthocarpum)
shalaparni (Desmodium gangeticum)
prushniparni (Uraria picta)
okarennokki eli gokshura (Tribulus terrestris)
Daniel Tynell

Daniel Tynell (s. 6. tammikuuta 1976) on ruotsalainen maastohiihtäjä. Tynell on erikoistunut ylipitkiin matkoihin ja on 90 kilometrin mittaisen Vaasahiihdon kolminkertainen voittaja vuosilta 2002, 2006 ja 2009. Oberammergaun 50 kilometrin kilpailun hän voitti vuosina 2007 ja 2008 ja sijoittui neljänneksi vuonna 2006. Otepäässä hän sijoittui kolmanneksi 63 kilometrin kilpailun vuonna 2007. 54 kilometrin Birkebeinerrennetissä hän sijoittui toiseksi vuonna 2006. Hiihdon maailmancupissa Tynellillä on yksi voitto, kun vuoden 2006 Vaasahiihto kuului maailmancupiin. Lisäksi hän sijoittui neljänneksitoista maailmancupiin kaudella 2003–2004 kuuluneessa Marcialongassa (70 km). Ruotsin mestaruuskilpailussa Tynell on parhaimmillaan ollut viides 15 kilometrillä vuonna 2006.
Aiheesta muualla

Daniel Tynell Kansainvälinen hiihtoliitto (FIS). (englanniksi)
Carlos Carvalhal

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Carlos Augusto Soares da Costa Faria Carvalhal
Syntymäaika: 4. joulukuuta 1965 (ikä 58)
Syntymäpaikka: Braga, Portugali
Pelipaikka: puolustaja
Pituus: 178 cm
Seura
Seura:  Olympiakos
Tehtävä: Päävalmentaja
Junioriseurat
: Palmense
Seurat
| Vuodet | Seura | O | (M) |
| 1983–1985 |  SC Braga | 7 | (0) |
| 1985–1986 |  GD Chaves | 28 | (0) |
| 1986–1988 |  SC Braga | 60 | (1) |
| 1988–1989 |  FC Porto | 1 | (0) |
| 1989–1990 |  SC Beira-Mar | 23 | (0) |
| 1990–1992 |  SC Braga | 33 | (0) |
| 1992–1993 |  FC Tirsense | 14 | (0) |
| 1993–1995 |  GD Chaves | 44 | (3) |
| 1995–1999 |  SC Espinho | 49 | (0) |
| Yhteensä | Yhteensä | 259 | (4) |
Valmennusura
1998–1999:  SC Espinho
1999–2000:  SC Freamunde
2000:  FC Vizela
2000–2001:  CD Aves
2001–2002:  Leixões SC
2003–2004:  Vitória FC
2004–2005:  CF Belenenses
2006:  SC Braga
2006:  SC Beira-Mar
2007–2008:  Vitória FC
2008:  Asteras Tripolis
2009:  CS Marítimo
2009–2010:  Sporting CP
2011–2012:  Beşiktaş JK
2012:  Istanbul BB
2015–2017:  Sheffield Wednesday
2017–2018:  Swansea City
2019–2020:  Rio Ave
2020–2022:  Braga
2022:  Al Wahda
2022–2023:  Celta Vigo
2023–:  Olympiakos
 Seurajoukkueuran tilastot kattavat vain kansalliset sarjat.
Carlos Carvalhal (s. 4. joulukuuta 1965) on portugalilainen jalkapallovalmentaja ja entinen keskuspuolustaja. Joulukuusta 2023 lähtien hän on toiminut Olympiakosin päävalmentajana.
Ura pelaajana

Carvalhal aloitti pelaajauransa SC Bragan juniorijoukkueessa ja nousi edustusmiehistöön kaudella 1983/84. Hän ei kuitenkaan onnistunut vakiinnuttamaan paikkaansa seuran paidassa, vaan siirtyi kaudeksi 1985/86 GD Chavesiin. Uudessa seurassa tuli vastuuta ja Carvalhalin näytöt vakuuttivat Bragan, johon hän palasi kauden jälkeen. Uusi yritys nosti Carvalhalin pelaavaan kokoonpanoon ja kahden hyvän Braga-kauden jälkeen hän haki uralleen nostetta suurseura FC Portosta, jossa jäi kuitenkin vähälle peliajalle. Epäonnistuneen Porto-pestin jälkeen Carvalhal edusti vielä useita portugalilaisseuroja, kunnes lopetti uransa puolustajana SC Espinhossa vuonna 1999.
Meriitit > Valmentajana

Portugalin cup: 2021
hopeaa: 2002
Portugalin liigacup: 2008
hopeaa: 2021
Claude Netter

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Ranska
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | floretti, joukkuek. |  |
|  Hopeaa | Melbourne 1956 | floretti, joukkuek. |  |
Claude Netter (23. lokakuuta 1924 Pariisi – 13. kesäkuuta 2007 Neuilly-sur-Seine) oli ranskalainen miekkailija, olympiavoittaja ja maailmanmestari. Hänen aseenaan oli floretti.
Netter voitti Helsingin olympialaisista 1952 kultaa joukkuekilpailusta. Hänen lisäkseen joukkueessa kilpailivat Jehan Buhan, Christian d’Oriola, Adrien Rommel, Jacques Noël ja Jacques Lataste. Hän saavutti neljä vuotta myöhemmin Melbournesta vielä hopeaa joukkuekisasta, tällä kertaa joukkueeseen kuuluivat Christian d’Oriola, Bernard Baudoux, Jacques Lataste, Roger Closset ja René Coicaud. MM-kilpailuista Netter voitti kolme kulta- ja neljä hopeamitalia, jotka tulivat joukkuekilpailusta Budapestin vuoden 1959 yksilökilpailun MM-hopeaa lukuun ottamatta.
Aiheesta muualla

Claude Netter Kansainvälinen olympiakomitea. (englanniksi)
Post

Post voi tarkoittaa seuraavia asioita:
post , jälkeen (latinaa), usein prefiksinä, esimerkiksi:
postmodernismi
Post scriptum (lyh. P.S.), jälkikirjoitus
post-apocalypse, fantasian ja scifin lajityyppi
Posti

postilaitos
Poste restante, noutoposti
Posti > Postiyhtiöt

Deutsche Post, Saksan postilaitos
Post Tower, Deutsche Postin pääkonttori
Eesti Post, Viron postilaitos
PostNord Danmark, Tanskan postilaitos
PostNord Sverige, Ruotsin postiyhtiö
Posten Norge, Norjan postiyhtiö
Henkilöt

Ehrhardt Post (1881–1947), saksalainen shakinpelaaja
Emil Post (1897–1954), puolalais-yhdysvaltalainen matemaatikko ja loogikko
Fredrik von Post (1726–1805), ruotsalainen lakimies ja poliitikko, Turun hovioikeuden presidentti
Gunilla von Post (1932–2011), ruotsalainen kirjailija ja julkisuuden henkilö
Laurens van der Post (1906–1996), eteläafrikkalainen kirjailija
Mike Post (s. 1954), yhdysvaltalainen säveltäjä
Peter Post (1933–2011), alankomaalainen maantie- ja ratapyöräilijä
Soraya Post (s. 1956), ruotsalainen poliitikko ja europarlamentaarikko
Ted Post (1918–2013), yhdysvaltalainen elokuvaohjaaja
Wiley Post (1898–1935), yhdysvaltalainen lentäjä, ensimmäinen yksin maailman ympäri lentänyt
Henkilöt > Kuvitteellisia henkilöitä

Cameron post, Desiree Akhavanin elokuvassa The Miseducation of Cameron Post
Sanoma- ja aikakauslehdet

Bangkok Post, yksi kolmesta Bangkokissa julkaistavasta englanninkielisestä sanomalehdestä
Bristol Post, Bristolissa Englannissa ilmestyvä sanomalehti
Göteborgs-Posten, yksi suurimmista ruotsalaisista sanomalehdistä
The Jakarta Post, Indonesian luetuin englanninkielinen sanomalehti
Jyllands-Posten, Tanskan suurin sanomalehti
National Post, kanadalainen päivittäin ilmestyvä sanomalehti
New York Post, Yhdysvaltain vanhin yhä päivittäin ilmestyvä sanomalehti
Post- och Inrikes Tidningar, ruotsalainen päivittäinen, maailman vanhin vielä nykypäivänäkin ilmestyvä sanomalehti
The Jerusalem Post, israelilainen sanomalehti
The Saturday Evening Post, yhdysvaltalainen aikakauslehti
The Washington Post, yksi merkittävimmistä yhdysvaltalaisista sanomalehdistä
Vanuatu Daily Post, Vanuatun ainoa sanomalehti, jota julkaistaan päivittäin
Rakennuksia

Post Tower, pilvenpiirtäjä Bonnissa, Saksassa
Musiikki > Tyylilajit

post-hardcore, hardcore-punkista kehittynyt tyylisuuntaus
post-grunge, vaihtoehtorockin alalaji
post-metal, sekoitus post-rockia ja metallimusiikkia
post-punk, 1970-luvun lopulla syntynyt rockmusiikin suuntaus
post-rock, eräs rockin suuntauksista
Musiikki > Julkaisut

Post (1995), Björkin toinen studioalbumi
Post Whatever (2005), Jermainen toinen demo-EP
POST- (2018), Jeff Rosenstockin neljäs studioalbumi
Poste Restante (1978), Paajasen debyyttialbumi
Tietotekniikka

POST Power On Self Test, Tietokoneen BIOSin suorittama alkutesti ennen käynnistystä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Post”, voi hakea sivunnimihaulla, laajalla sivunnimihaulla tai tekstihaulla.
Claude Mauriac

| Claude Mauriac> Henkilötiedot |
| --- | --- |
Syntynyt: 1914 Pariisi, Ranska
Kuollut: 1996 (81–82 vuotta) Pariisi, Ranska
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Aiheesta muualla
www.claudemauriac.org
Löydä lisää kirjailijoitaKirjallisuuden teemasivulta
Claude Mauriac (1914 Pariisi, Ranska – 1996 Pariisi, Ranska) oli ranskalainen kirjailija ja kriitikko. Hän opiskeli oikeustiedettä. Toisen maailmansodan jälkeen hän oli 1944–1949 Charles de Gaullen sihteeri. Sen jälkeen hän kirjoitti Le Figaroon kritiikkiä elokuvista ja kirjallisuudesta. Merkittävässä esseekokoelmassa L'Alittérature comtemporaine (1958) hänen aiheitaan ovat muun muassa Samuel Beckett ja Georges Bataille. Kirjailijana hän kuuluu uuden romaanin edustajiin.
Claude Mauriacin isä oli kirjailija François Mauriac.